**Grozījumi Ogres novada pašvaldības 2024. gada 27. jūnija**

**saistošajos noteikumos Nr. 25/2024**

**«Ogres novada pašvaldības nolikums»**

Izdoti saskaņā ar Pašvaldību likuma  
10. panta pirmās daļas 1. punktu un   
49. panta pirmo daļu

Izdarīt Ogres novada pašvaldības 2024. gada 27. jūnija saistošajos noteikumos Nr. 25/2024 «Ogres novada pašvaldības nolikums» (Latvijas Vēstnesis, 2024, Nr. 2024/124A.8) šādus grozījumus:

1. Izteikt 7.11. apakšpunktu šādā redakcijā:

«7.11. dod uzdevumus un rīkojumus domes priekšsēdētāja vietniekam un domes priekšsēdētāja birojam, ciktāl tas nepieciešams domes priekšsēdētāja pilnvaru īstenošanai;».

2. Izteikt 10. 11. un 12. punktu šādā redakcijā:

«10. Domes priekšsēdētāja darba plānošanai un sadarbības organizēšanai ar iedzīvotāju padomēm ir izveidots domes priekšsēdētāja birojs, kas ir īpaša statusa Centrālās administrācijas struktūrvienība un funkcionāli tieši pakļauts Domes priekšsēdētājam.

11. Domes priekšsēdētāja vietnieka un domes priekšsēdētāja biroja darbinieku amati ir algoti. Atlīdzību nosaka atbilstoši Valsts un pašvaldību institūciju amatpersonu un darbinieku atlīdzības likumam un pašvaldības iekšējiem noteikumiem.

12. Domes priekšsēdētāja biroja darbinieki darbojas uz darba līguma pamata, ko ar viņiem slēdz izpilddirektors atbilstoši normatīvajiem aktiem, kas regulē darba tiesiskās attiecības.».

3. Izslēgt 13. punktu.

4. Izteikt 15. punktu šādā redakcijā:

«15. Domē ir šādas pastāvīgās komitejas (turpmāk – komitejas):

15.1. Finanšu komiteja trīspadsmit locekļu sastāvā;

15.2. Sociālo un veselības jautājumu komiteja sešu locekļu sastāvā;

15.3. Izglītības, sporta un uzņēmējdarbības veicināšanas komiteja sešu locekļu sastāvā;

15.4. Kultūras komiteja sešu locekļu sastāvā;

15.5. Attīstības un infrastruktūras komiteja sešu locekļu sastāvā;

15.6. Ielu, ceļu un transporta jautājumu komiteja sešu locekļu sastāvā.».

5. Izteikt 19., 20., 21. un 22. punktu šādā redakcijā:

«19. **Finanšu komiteja** papildus tiesību aktos tai noteiktajiem pienākumiem un šo noteikumu 16. punktā noteiktajam sagatavo izskatīšanai domes sēdē jautājumus par:

19.1. starptautiskās sadarbības jautājumiem;

19.2. investīciju projektu sagatavošanu un realizāciju, dažādu finanšu avotu līdzekļu piesaistīšanu novada attīstības mērķiem;

19.3. sabiedriskās kārtības, civilās un vides aizsardzības pasākumiem;

19.4. jaunu pašvaldības iestāžu, aģentūru, kapitālsabiedrību, struktūrvienību vai amata vietu izveidošanu;

19.5. pašvaldības iestāžu, izņemot izglītības iestāžu, un aģentūru vadītāju iecelšanu amatā un atbrīvošanu no tā.

20. **Attīstības un infrastruktūras komiteja** papildus šo noteikumu 16. punktā noteiktajam sagatavo izskatīšanai domes sēdē jautājumus par:

20.1. pašvaldības dzīvojamā un nedzīvojamā fonda uzturēšanu, nedzīvojamo telpu nomu un nedzīvojamo telpu izmantošanu;

20.2. komunālo pakalpojumu organizāciju (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana);

20.3. pašvaldības teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana; dzīvnieku apbedīšanas vietu izveidošana un uzturēšana);

20.4. publiskā lietošanā esošajiem mežiem un ūdeņiem, ja likumos nav noteikts citādi;

20.5. zemes izmantošanas un apbūves kārtību saskaņā ar pašvaldības teritorijas plānojumu;

20.6. vides jautājumiem (vides piesārņojums, trokšņi u.c.);

20.7. meliorācijas sistēmu uzturēšanu un kopšanu;

20.8. izstrādāt pašvaldības teritorijas plānojumu un nodrošināt tā administratīvo pārraudzību;

20.9. izskatīt lokālplānojumu un detālplānojumu izstrādes projektus;

20.10. izstrādāt ilgtspējīgas attīstības stratēģiju un attīstības programmu, un nodrošināt to īstenošanu saskaņā ar pašvaldības ikgadējo budžetu.

21. **Izglītības, sporta un uzņēmējdarbības veicināšanas komiteja** papildus šo noteikumu 16. punktā noteiktajam sagatavo izskatīšanai domes sēdē jautājumus par:

21.1. iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.);

21.2. pedagoģisko darbinieku tālākizglītības organizēšanu un izglītības metodisko darba pilnveidošanu un uzlabošanu;

21.3. pašvaldības izglītības iestāžu vadītāju iecelšanu amatā un atbrīvošanu no tā;

21.4. jaunatnes politikas attīstības plānošanas dokumentiem;

21.5. sporta attīstības un plānošanas dokumentiem;

21.6. uzņēmējdarbības atbalsta un attīstības iespējām novadā;

21.7. sadarbību ar Latvijas Investīciju un attīstības aģentūras biznesa inkubatoru.

22. **Kultūras komiteja** papildus šo noteikumu 16. punktā noteiktajam sagatavo izskatīšanai domes sēdē jautājumus par:

22.1. kultūras un tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.);

22.2. novada tūrisma infrastruktūras un tūrisma produktu attīstību ;

22.3. novada vērtību popularizēšanu nacionālā un starptautiskā līmenī un saistītos pasākumos;

22.4. sabiedrības integrāciju un reemigrāciju.».

6. Izteikt 24. punktu šādā redakcijā:

«24. **Ielu, ceļu un transporta komiteja** papildus šo noteikumu 16. punktā noteiktajam sagatavo izskatīšanai domes sēdē jautājumus par:

24.1. pašvaldības ielu un ceļu būvniecību, infrastruktūras tīkla uzturēšanu, pārvaldību un attīstību;

24.2. satiksmes, ielu un ceļu, sabiedriskā transporta plānošanu, apsaimniekošanu un attīstību;

24.3. sabiedriskā transporta pieturvietu izvietošanu, uzturēšanu un autoostu darbību;

24.4. transportlīdzekļu iebraukšanu īpaša režīma zonās, kuras ir noteiktas attiecīgās pašvaldības teritorijas plānojumā ceļu satiksmes drošības uzlabošanai, sabiedrības veselības, sabiedriskās kārtības un drošības nodrošināšanai, kā arī dabas, īpaši aizsargājamo kultūrvēsturisko teritoriju un kultūras pieminekļu aizsardzībai;

25.5. velo satiksmes infrastruktūras attīstība.».

7. Papildināt ar jaunu 39.1.8. apakšpunktu šādā redakcijā:

«39.1.8. Domes priekšsēdētāja birojs.».

8. Izteikt 39.1.13. apakšpunktu šādā redakcijā:

«39.1.13. Audita un pašvaldības kapitāla daļu uzraudzības nodaļa;».

9. Papildināt ar jaunu 39.2.14.5. apakšpunktu šādā redakcijā:

«39.2.14.5. Taurupes muižas klēts.».

10. Izteikt 39.4., 39.5., 39.6., 39.7., 39.8., 39.9., 39.10., 39.11., 39.12., 39.13., 39.14., 39.15., 39.16., 39.17., 39.18., 39.19., 39.20., 39.21., 39.22., 39.23., 39.24., 39.25., 39.26., 39.27., 39.28., 39.29., 39.30., 39.31., 39.32., 39.33., 39.34., 39.35., 39.36., 39.37., 39.38., 39.39., 39.40., 39.41., 39.42., 39.43., 39.44., 39.45., 39.46., 39.47., 39.48., 39.49., 39.50., 39.51., 39.52., 39.53., 39.54., 39.55., 39.56., 39.57. un 39.58. apakšpunktu šādā redakcijā:

«39.4. Lielvārdes pilsētas un pagasta apvienības pārvalde ar šādām struktūrvienībām:

39.4.1. Lielvārdes pilsētas Kultūras nams ar šādām struktūrvienībām:

39.4.2. Lielvārdes pilsētas bibliotēka ar tās struktūrvienību – Lāčplēša bibliotēka;

39.4.3. Andreja Pumpura Lielvārdes muzejs;

39.5. Ogres novada Izglītības pārvalde ar šādām struktūrvienībām:

39.5.1. Vispārējās izglītības nodaļa;

39.5.2. Profesionālā atbalsta nodaļa;

39.5.3. Profesionālās ievirzes un interešu izglītības nodaļa;

39.5.4. Administratīvā un projektu nodaļa;

39.6. Ogres novada Kultūras un tūrisma pārvalde:

39.7. Ogres novada pašvaldības policija;

39.8. Ogres novada Sociālais dienests ar šādām struktūrvienībām:

39.8.1. Saimniecības nodaļa;

39.8.2. Sociālo pakalpojumu nodaļa;

39.8.3. Atbalsta nodaļa ģimenēm ar bērniem;

39.8.4. Sociālās palīdzības nodaļa;

39.8.5. Ģimenes atbalsta dienas centrs;

39.8.6. Dienas centrs «Saime»;

39.8.7. Specializētās darbnīcas Ogrē;

39.8.8. Specializētās darbnīcas Jumpravā;

39.8.9. Sociālais dienas aprūpes centrs;

39.8.10. Sociālais rehabilitācijas pakalpojumu centrs;

39.8.11. HIV profilakses punkts;

39.8.12. Grupu dzīvokļa pakalpojums/Atelpas brīža pakalpojums personām ar GRT;

39.8.13. Dienas aprūpes centrs bērniem ar FT;

39.8.14. Sociālās rehabilitācijas pakalpojumu centrs Ogrē;

39.9. Vispārējā tipa pansionāts «Madliena»;

39.10. Ogres novada bāriņtiesa;

39.11. Ogres pirmsskolas izglītības iestāde «Cīrulītis»;

39.12. Ogres pirmsskolas izglītības iestāde «Dzīpariņš»;

39.13. Ogres pirmsskolas izglītības iestāde «Riekstiņš»;

39.14. Ogres pirmsskolas izglītības iestāde «Saulīte»;

39.15. Ogres pirmsskolas izglītības iestāde «Strautiņš»;

39.16. Ogres pirmsskolas izglītības iestāde «Zelta sietiņš»;

39.17. Ogresgala pirmsskolas izglītības iestāde «Ābelīte»;

39.18. Madlienas pirmsskolas izglītības iestāde «Taurenītis»;

39.19. Lielvārdes pirmsskolas izglītības iestāde «Pūt vējiņi»;

39.20. Ķeguma pirmsskolas izglītības iestāde «Gaismiņa»;

39.21. Birzgales pirmsskolas izglītības iestāde «Birztaliņa»;

39.22. Ikšķiles pirmsskolas izglītības iestāde «Urdaviņa»;

39.23. Ikšķiles pirmsskolas izglītības iestāde «Čiekuriņš»;

39.24. Ogres Centra pamatskola;

39.25. Tīnūžu sākumskola;

39.26. Ogresgala pamatskola;

39.27. Ķeipenes pamatskola;

39.28. Taurupes pamatskola ar šādām struktūrvienībām:

39.28.1. Taurupes pamatskolas Mazozolu filiāle;

39.28.2. Taurupes pamatskolas Meņģeles filiāle;

39.29. Lielvārdes pamatskola;

39.30. Birzgales pamatskola;

39.31. Jumpravas pamatskola;

39.32. Lēdmanes pamatskola;

39.33. Valdemāra pamatskola;

39.34. Ogres Valsts ģimnāzija;

39.35. Kalna pamatskola;

39.36. Jaunogres pamatskola;

39.37. Madlienas vidusskola;

39.38. Suntažu pamatskola ar tās struktūrvienību – Suntažu pamatskolas teritoriālā struktūrvienība Lauberes filiāle;

39.39. Edgara Kauliņa Lielvārdes vidusskola;

39.40. Ķeguma vidusskola;

39.41. Ikšķiles vidusskola;

39.42. Ogres Mūzikas un mākslas skola;

39.43. Kārļa Kažociņa Madlienas Mūzikas un mākslas skola;

39.44. Ikšķiles Mūzikas un mākslas skola;

39.45. Lielvārdes Mūzikas un mākslas skola;

39.46. Birzgales Mūzikas skola;

39.47. Ogres novada Sporta centrs ar tās struktūrvienību – Ogres novada Sporta centra Veselības veicināšanas nodaļa;

39.48. Ogres Basketbola skola;

39.49. Lielvārdes Sporta centrs;

39.50. Ogres novada Kultūras centrs ar šādām struktūrvienībām:

39.50.1. Ogresgala Tautas nams;

39.50.2. Ciemupes Tautas nams;

39.51. Ogres teātris;

39.52. Ogres Centrālā bibliotēka ar šādām struktūrvienībām un filiālbibliotēku:

39.52.1. Ogres Centrālās bibliotēkas mobilā filiālbibliotēka;

39.52.2. Ciemupes bibliotēka;

39.52.3. Ogresgala bibliotēka;

39.53. Ogres Vēstures un mākslas muzejs ar filiāli;

39.54. Aģentūra «Tūrisma, sporta un atpūtas kompleksa «ZILIE KALNI» attīstības aģentūra»;

39.55. aģentūra «Rosme»;

39.56. aģentūra «Ogres komunikācijas»;

39.57. Lauberes komunālo pakalpojumu iestāde «SARMA»;

39.58. Madlienas komunālo pakalpojumu iestāde «ABZA».».

11. Izteikt 50. punktu šādā redakcijā:

«50. Pašvaldība ir kapitāla daļu turētāja šādās privātās kapitālsabiedrībās:

50.1. SIA «D&F», kur pašvaldībai pieder 23,99 procentu kapitāla daļas;

50.2. AS «CATA», kur pašvaldībai pieder 5,39 procentu kapitāla daļas;

50.3. SIA «MOTO ZZ», kur pašvaldībai pieder 99,89 procentu kapitāla daļas;

50.4. akciju sabiedrībā «Rīgas piena kombināts» 0,013 procentu kapitāla daļas.»

12. Izteikt 56. punktu šādā redakcijā:

«56. Atsevišķu pašvaldības funkciju pildīšanai dome izveidojusi šādas komisijas:

56.1. Ogres novada vēlēšanu komisija;

56.2. Ogres novada pašvaldības administratīvās komisija ar Bērnu lietu apakškomisiju;

56.3. [Ogres novada sadarbības teritorijas civilās aizsardzības komisija](https://namejs.ogresnovads.lv/Portal/Documents/Update/1264361);

56.4. [Ogres novada pašvaldības pedagoģiski medicīniskā komisija](https://namejs.ogresnovads.lv/Portal/Documents/Update/1260079);

56.5. [Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisija](https://namejs.ogresnovads.lv/Portal/Documents/Update/1249723);

56.6. [Ogres novada pašvaldības stipendiju komisija](https://namejs.ogresnovads.lv/Portal/Documents/Update/1248018);

56.7. [Ogres novada pašvaldības Dzīvokļu komisija](https://namejs.ogresnovads.lv/Portal/Documents/Update/1254123);

56.8. [Ogres novada pašvaldības Apbalvojumu un atbalsta svētkos piešķiršanas komisija](https://namejs.ogresnovads.lv/Portal/Documents/Update/1256140);

56.9. Ogres novada pašvaldības interešu izglītības programmu licencēšanas un neformālās izglītības programmu atļauju izsniegšanas komisija;

56.10. Ogres novada pašvaldības pedagogu darba samaksai piešķirtā valsts budžeta mērķdotācijas sadales komisija;

56.11. Ogres novada Interešu izglītības programmu izvērtēšanas un mērķdotācijas sadales komisija;

56.12. [Ogres novada pašvaldības darījumu ar lauksaimniecības zemi izvērtēšanas komisija](https://namejs.ogresnovads.lv/Portal/Documents/Update/1234732);

56.13. Iepirkumu komisija;

56.14. [Mājokļa vides pielāgošanas personām ar kustību traucējumiem vērtēšanas komisija](https://namejs.ogresnovads.lv/Portal/Documents/Update/1206069);

56.15. Konkursa «Sakrālā mantojuma celtņu saglabāšana Ogres novadā» ietvaros iesniegto iesniegumu vērtēšanas komisija;

56.16. [Konsultatīvā komisija nacionālās pretošanās kustības dalībnieka statusa piešķiršanai](https://namejs.ogresnovads.lv/Portal/Documents/Update/1193347);

56.17. [Ogres novada pašvaldības mantas novērtēšanas un izsoles komisija](https://namejs.ogresnovads.lv/Portal/Documents/Update/1185138);

56.18. [Ogres novada pašvaldības medību koordinācijas komisija](https://namejs.ogresnovads.lv/Portal/Documents/Update/1180275);

56.19. [Ogres novada reliģisko lietu komisija](https://namejs.ogresnovads.lv/Portal/Documents/Update/1120310);

56.20. Ogres novada sporta attīstības konsultatīvā komisija;

56.21. Ogres novada jaunatnes lietu konsultatīvā komisija;

56.22. Daudzdzīvokļu dzīvojamo māju energoefektivitātes komisija;

56.23. Ogres novada pašvaldības maksas pakalpojumu izcenojumu aprēķinu un atlīdzības noteikšanas komisija;

56.24. Ogres novada pašvaldības komisija palīdzības piešķiršanai daudzdzīvokļu dzīvojamām mājām piesaistīto zemesgabalu labiekārtošanai;

56.25. Ogres novada kultūras komisija;

56.26. Ogres novada pašvaldības autoceļu uzraudzības un sabiedriskā transporta komisija;

56.27. Ogres novada pašvaldības komisija atbalsta pasākumiem Ogres novada iedzīvotājiem, kuri sniedz palīdzību Ukrainai vai Ukrainas bēgļiem;

56.28. Ogres novada pašvaldības Derīgo izrakteņu ieguves ieceres publiskās apspriešanas komisija;

56.29. Ogres novada pašvaldības Bērnu tiesību aizsardzības sadarbības grupa;

56.30. Veselības jautājumu komisija.».